সানফ্লুরন হিমবাহ
সানফ্লুরন হিমবাহ (ফরাসি: Glacier de Tsanfleuron, জার্মান: Tsanfleurongletscher) সুইজারল্যান্ডের ভালেই ও ভো ক্যান্টনে অবস্থিত পশ্চিম বারনিজ আলপ্সের অন্তর্গত একটি হিমবাহ। ২০০৫ সালের হিসাব অনুযায়ী এটি ৩.৫ কিলোমিটার (২.২ মাইল) দীর্ঘ। ১৯৭৩ সালে হিমবাহটির আয়তন ছিল ৩.৮১ বর্গকিলোমিটার (১.৪৭ বর্গমাইল). সমুদ্রপৃষ্ঠ হতে ২৯৯০ মিটার উচ্চতায় অবস্থিত হিমবাহটি ডায়াব্লেরেটস গম্বুজ(Dôme) পর্বতের নিকট পর্যন্ত সীমিত,এরপর থেকে ডায়াব্লেরেটস হিমবাহের শুরু হয়েছে। এটির সর্বনিম্ন বিন্দু সমুদ্রপৃষ্ট হতে ২৫০০ মিটার উচ্চতায় অবস্থিত। সানফ্লুরনের উত্তরে সে রুজ ও ওল্ডহর্ন এবং দক্ষিণে কিয়া দ্যু দিয়াব্লে পর্বত দ্বারা আবদ্ধ।